ઉલ્લેખનીય છે કે, રાહુલ ગાંધીએ સોમનાથમાં વિઝિટર બુકમાં નોન હિંદુ તરીકે કરેલી નોંધ બાદ ભાજપે આ મુદ્દાને ભારે ઉછાળ્યો છે અને રાહુલ ગાંધીનો ધર્મ કયો છે તે જાહેર કરવા માગ કરી રહ્યો છે. ભાજપના અલગ-અલગ નેતાઓ આ મુદ્દે રાહુલ ગાંધીને નિશાન બનાવી રહ્યા છે. ભાજપના પ્રદેશ પ્રમુખ અને ભાવનગર બેઠક પરથી ચૂંટણી લડી રહેલા જીતુ વાઘાણીએ પણ આ મુદ્દે કોંગ્રેસની પ્રતિક્રિયાનો જવાબ આપતા કહ્યું કે, ‘આ કોઈ મુદ્દો નથી, પરંતુ હકીકત છે, કારણ કે રાહુલનું કુળ જ ખોટું છે, તો પછી તેમની પાસેથી સાચાની અપેક્ષા કેમ રાખી શકાય. તેમના દાદી અને પરદાદાના સમયથી જુઠાણા ફેલાવાનું કામ થઈ રહ્યું છે. સોમનાથની ધરતી પર કોઈ પણ વ્યક્તિ દર્શન કરવા માટે અવી શકે છે પરંતુ ચુંટણીના સમયે જ્ઞાતિ-જાતિના વાડાઓ ઉભા કરવાનું કામ કોંગ્રેસ કરી રહી છે.’